Domače branje

Gustave Flaubert : Gospa Bovary

Gospa Bovary je eden izmed Flaubertovih temeljnih romanov, ki je nastal leta 1857. Glavna oseba tega romana je gospa Ema Bovary.

1. **LITERARNO OBDOBJE :**

Delo spada v obdobje realizma. To je splošno umetnostna smer, ki v Evropi prevladuje v drugi polovici 19.stoletja. Gre za objektivni realizem, ki poizkuša podati brezosebno resnico o stvarnosti in se odpovedati domišljijskim vrivkom. Gre torej za nepristransko in neprizadeto prikazovanje stvarnosti. Poudarja objektivni razum, znanost in zre v sedanjost. Glavna tema, stvarnost, je nasprotna človekovim željam, zato realisti s protestom osvetljujejo obstoječe. Človekova notranjost je v primerjavi s stvarnostjo krhka, slikana protislovno in zapleteno. Za nastanek in razvoj realizma je zlasti pomembna filozofija pozitivizma, ki poudarja raziskovanje in spoznavanje stvarnosti, njenih pojavov in učinkov.

1. **LITERARNA ZVRST IN VRSTA :**

Gospa Bovary ( Madame Bovary) je francoski realistični roman , Roman je najobširnejše epsko delo v prozi. To je pripoved, ki ima številna poglavja dogajanje je zapleteno in ponavadi zajema daljše časovno obdobje. V njem nastopa množica oseb, značaj osrednje pa se razvija v samem dogajanju romana. V romanu odsevajo medčloveški odnosi in družbene razsežnosti časa in kraja dogajanja.

1. **OBNOVA:**

Zgodba se začne z Charlesovim otroštvom in odraščanjem, čeprav ni glavna oseba v tem romanu. Ko je Charles končal študij medicine mu je mati izbrala ženo. Žena kmalu po poroki umre. Po ženini smrti obišče svojega bivšega pacienta. Ta ima hčerko Emo v katero se Charles takoj zaljubi. Charles in Ema se poročita in sta nekaj časa umirjeno živela v Tostesu. Sledil je obisk na gradu nekega markiza, kjer Ema prvič začuti željo do prešuštvovanja. Nato se preselita v Yonville, kjer Charles dobi službo zdravnika. Emi in Charlesu se kmalu po selitvi rodi hči Bertha, katere rojstvo v Emi povzroči nek negativen odnos do Charlesa. Prav tako pa se po hčerinem rojstvu Ema začne sestajati z Leonom. Bolj, ko se navezanost na Leona veča, Ema bolj sovraži svojega moža. Leonov odhod iz Yonvilla Evo potre, a ne za dolgo, kajti spozna Rodolpha, ki jo osvoji. Ema postaja v ljubezni do Rodolpha vse bolj vsiljiva, kupuje mu spominke in ga že spodbuja k temu da bi se z njo odselil, Rodolphe pa se s tem ni preveč strinjal in jo je zato zapustil. Ema po tem dogodku hudo zboli. V tem času je za njo skrbel njen mož, kljub temu, da ga je žena odkrito sovražila. Nekega dne Charles Emo odpelje v gledališče, kjer zakonca srečata Leona in ponovno vzplamti stara ljubezen. Ema se zato začne z njim shajati v mestu Rouen, kjer je imel Leon svojo službo. Za obiske Leona v Rouenu je bilo potrebno veliko denarja, zato se je Ema pričela zadolževati, kar pomeni začetek njenega propadanja. Mužu krade denar, vendar pa je do njega vedno bolj prijazna. Zaradi dolga se na hišo razpiše rubež, zato začne Ema obupano iskati denar, s katerim bi plačala menice. Denarja ne dobi niti pri Leonu niti pri Rodolphu, zato si nato sama vzame življenje. Charles Emo še po smrti časti in zato duševno in fizično propade. Kmalu tudi sam umre, njegovo hči pa vzame na skrb neka revna teta.

1. **LITERARNI ČAS IN PROSTOR:**

Zunanja zgradba realističnega romana Gospa Bovaryjeva nas opozori na tri glavne dogajalne kraje v romanu, kjer se začne, poteka in končuje zgodba glavne junakinje Eme Bovary (Tostes, Yonville, Rouen).

Dogajalni čas pa se ujema s časom Flaubertovega življenja, torej v 40. letih 19. stoletja.

1. **LITERARNE OSEBE IN NJIHOVE OZNAKE:**
* **EMA BOVARY** : Sanjari o razburkani ljubezni polni sreče in zadovoljstvo in prav zaradi tega je telo ne zvesta svojemu možu. Namreč strasti od moža ne dobi. Išče močnega in idealnega moškega.
* **CHARLES BOVARY** : Je nasprotje svoje žene Eme, ki ji je vdan do konca njenega življenja in še celo po njem. Je umirjena oseba, prizemljen in realen. Ni sposoben pritegniti Emine strasti. Zaradi ne ljubezni do sebe Emo idealizira in jo ima raje kot sebe.
* **LEON DUPUIS** : V začetku je tak kot Ema, saj si predstavlja romantičnost tako kot ona. Sčasoma pa se spremeni. Ema ga začne preobremenjevati, zato se Eme reši in se poroči z malomeščanko.
* **RODOLPHE BOULANGER** : Je vaški osvajalec ženskih src, ženskar in ljubitelj velikih besed ter netveganih dejanj. Romantične strasti se poslužuje kot tehnike za doseganje čutnih užitkov z žensko.
* **LEKARNAR HOMAIS** : Bolj kot ona propada, bolj je uspešen. Je poslovnež, ki zaradi svoje človeške neobčutljivosti uživa v stvarnosti, karierist, ki mu ni tuje bahaštvo. Vendar vse to počne naivno in slučajno, kot da je preneumen, da bi se zavedal odgovornosti svojih dejanj.
1. **AVTOR:** rodil se je leta 1821 v Rouenu,v zdravnikovi družini. Doma so imeli bolnišnico in smrt je bila ves čas prisotna. Tudi sam je kmalu zbolel,zato je moral opustiti študij prava. V 2. polovici svojega življenja se je umaknil na podeželje in je živel v ozkem krogu svojih prijateljev. Umrl je v Croissetu leta 1880.Romani: Vzgoja srca, Salambo, Gospa Bovary, zbirka zgodb Tri zgodbe (ena od njih – Herodiada – je vzpodbudila Oscarja Wilda,da je napisal Salomo).
2. **SVOJE DOŽIVETJE :**

Roman mi je bil zelo všeč, ker prikazuje česa vse je zmožna neka ženska. Prikazuje tudi situacije, ki se v današnjem času zelo pogosto dogajajo. ☺

1. **JEZIK IN SLOG**

Jezikovnih posebnosti ni, kar je tipično za čas realizma, jezik je vsakdanji, večkrat pa se pojavijo besede, ki so za današnji čas zastarele

